สวัสดีค่ะพอดีมีตุ่มนูนขึ้นคล้ายสิวใหญ่แต่ไม่มีหัวที่หน้าอก มีอาการปวดมาก บีบไม่มีหนอง แต่ตรงที่นูนออกมานิ่ม แบบนี้ใช่ฝีไหมคะ แล้วมารถหายเองได้ไหม
สวัสดีค่ะ อาการมีตุ่มนูนคล้ายสิวขึ้นตรงบริเวณหน้าอก ปวด แต่ยังไม่มีหนองให้เห็นนั้น อาจจะเกิดจาก ตุ่มจากการที่รูขุมขนอักเสบและอุดตัน โดยอาจจะมีการติดเชื้อเช่นกลุ่มเชื้อราหรือเชื้อแบคทีเรียร่วมไปด้วยได้ เหตุอื่นๆเช่นตุ่มจากต่อมไขมันอุดตัน ตุ่มจากเนื้องอกตรงชั้นผิวหนังหรือชั้นใต้ผิวหนังจากที่กล่าวมา ตอนนี้ถ้ายังไม่เห็นหนอง ก็อาจจะยังไม่ได้เป็นฝี แต่ถ้าเริ่มปวดก็แสดงว่าน่าจะมีการอักเสบร่วมด้วยแล้ว และถ้ายังไม่ได้รับการรักษา อาจจะทำให้เกิดเป็นฝีหนองตามมาได้เช่นกันเบื้องต้นใช้น้ำเปล่าสะอาดล้างเบาๆ ไม่ไปแกะเกาตุ่มนั้น ถ้าการอักเสบเป็นไม่มาก ร่างกายอาจจะฟื้นตัวได้เอง ไม่ต้องทำอะไร แต่หากเจ็บเยอะ ตุ่มขยายขนาดร่วมกับเห็นหนองข้างในก้อนชัดเจน อาจต้องไปพบแพทย์เพื่อตรวจประเมินว่าต้องกินยาฆ่าเชื้อหรือการกรีดระบายหนองร่วมไปด้วยหรือไม่